biswa921/orwiki-latest-pages-articles-raw huggingface dataset:
ବିଜିନେସମ୍ୟାନ

ବିଜିନେସମ୍ୟାନ, ୨୦୧୨ରେ ମୁକ୍ତିଲାଭ କରିଥିବା ଏକ ତେଲୁଗୁ କଥାଚିତ୍ର । ଏହି କଥାଚିତ୍ରଟିର କଥାଚିତ୍ରଟିର କାହାଣୀ ରଚନା କରିଥିଲେ ପୁରୀ ଜଗନ୍ନାଧ ଏବଂ ସେ ନିର୍ଦ୍ଦେଶନା ଦେଇଥିଲେ । ଆର୍. ଆର୍. ମୁଭିଜ୍‌ ବ୍ୟାନନରେ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଆର୍. ଆର୍. ଭେଙ୍କଟ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ମହେଶ ବାବୁ ଓ କାଜଲ ଅଗ୍ର‌ୱାଲ । ପ୍ରକାଶ ରାଜ ଏହି କଥାଚିତ୍ରଟିର ମୁଖ୍ୟ ଖଳନାୟକ ଭୂମିକା ଅଭିନୟ କରିଥିବାବେଳେ ନ‌ସାର, ସିୟାଜି ସିନ୍ଧେ, ରାଜା ମୁରାଦ୍, ବ୍ରହ୍ମାଜୀ ପ୍ରମୁଖ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ମହେଶ ବାବୁ ଏହି ଚଳଚ୍ଚିତ୍ରରେ ବିଜୟ ସୂରିୟା ନାମକ ନିର୍ଦ୍ଦୟୀ ବ୍ୟକ୍ତି ଭୂମିକାରେ ଅଭିନୟ କରିଥିଲେ, ଯିଏକି ଦକ୍ଷିଣ ଭାରତରୁ ମୁମ୍ବାଇ ଜଣେ ମାଫିଆ ଡନ୍ ହେବାକୁ ଆସିଥିଲେ । ମୁମ୍ବାଇରେ ପୂର୍ବରୁ ମାଫିଆ ରାଜ ବ‌ହୁତ ଚାଲିଥିଲା, କିନ୍ତୁ ଧୀରେ ଧୀରେ ମୁମ୍ବାଇ ପୋଲିସ ସବୁ ମାଫିଆମାନଙ୍କୁ ନିଜ ଅକ୍ତିଆର ଆଣିବାରେ ଲାଗିଥିଲା । ମୁମ୍ବାଇ ସ‌ହରର ପୋଲିସ୍ କମିଶନର ଅଜୟ ଭରଦ୍ୱାଜ ଦାୟିତ୍ୱ ନେବାପରେ ମୁମ୍ବାଇ ସ‌ହର ମାଫିଆ ମୁକ୍ତ କରିବାରେ ପ୍ରଚେଷ୍ଟାରେ ସ‌ଫଳ ହୋଇ ମୁମ୍ବାଇ ସ‌ହର ମାଫିଆମାନଙ୍କ ଅଧିନରୁ ମୁକ୍ତ ବୋଲି ଘୋଷଣା କରିବାପରେ ସୁରିୟା ମୁମ୍ବାଇ ଆସିଥିଲା । ଏହାପରେ ସେ ସେଠାକାର ସ୍ଥାନୀୟ ରାଜନେତାକୁ ସାହାଯ୍ୟ କରି ନିଜର ଶକ୍ତି ବଢ଼ାଇବାରେ ଲାଗିଲା । ତେଣୁ ପୋଲିସ କମିଶନରର ଝିଅ ଚିତ୍ରାକୁ ସୂରିୟା ଚକ୍ରାନ୍ତ କରି ନିଜ ପ୍ରେମ ଜାଲରେ ପକାଇଦେଲା । ଧୀରେ ଧୀରେ ସେ ମୁମ୍ବାଇରୁ ତା'ର ଦଳ ସମ୍ପୂର୍ଣ୍ଣ ଭାରତ ବର୍ଷରେ ବିସ୍ତାର କରିଦେଲା ଏବଂ ଭାରତର ପ୍ରଧାନମନ୍ତ୍ରୀ ମଧ୍ୟ ନିଜେ ଛିଡ଼ା କରାଇ ତାଙ୍କୁ ବିଜୟୀ କରାଇଲା ଓ ତା'ର ବାପାମାଆଙ୍କୁ ଧୋକା ଦେଇ ହତ୍ୟା କରିଥିବା ଅନ୍ୟତମ ପ୍ରଧାନମନ୍ତ୍ରୀ ପାର୍ଥୀ ଜୟ ଦେବକୁ ମଧ୍ୟ ହତ୍ୟା କରି ପ୍ରତିଶୋଧ ନେଲା ।

ଏସ୍. ଥମନ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଶ୍ୟାମ କେ. ନାଇଡ଼ୁ ଏହି କଥାଚିତ୍ରଟିର ଚିତ୍ରୋତ୍ତଳନ କାର୍ଯ୍ୟ ସମ୍ଭାଳିଥିଲେ । ଏହି କଥାଚିତ୍ରଟି ୪୦ କୋଟି ଭାରତୀୟ ମୁଦ୍ରା ବ୍ୟୟରେ ନିର୍ମିତ ହୋଇଥିଲା ଏବଂ ୧୫ ଅଗଷ୍ଟ ୨୦୧୧ରେ ହାଇଦ୍ରାବାଦରେ ଏହାର ସୁଟିଂ ଆରମ୍ଭ ହୋଇଥିଲା । ୨ ସେପ୍ଟେମ୍ବର ୨୦୧୧ରୁ ଏହାର ଚିତ୍ରୋତ୍ତଳନ କାର୍ଯ୍ୟ ଆରମ୍ଭ ହୋଇଥିଲା ଏବମ ଚଳଚ୍ଚିତ୍ରଟି ହାଇଦ୍ରାବାଦ, ମୁମ୍ବାଇ ଓ ଗୋଆରେ ସୁଟିଂ କରାଯାଇଥିଲା । ଏହି ଚଳଚ୍ଚିତ୍ରର କିଛି ଗୀତର ଦୃଶ୍ୟ ମଧ୍ୟ ବ୍ୟଙ୍କ‌କ୍‌ରେ ସୁଟିଂ କରାଯାଇଥିଲା । ୭୪ ଦିନର ଲଗାତାର ସୁଟିଂ ପରେ ଏହି ଚଳଚ୍ଚିତ୍ରଟିର ସୁଟିଂ ୧୦ ଡିସେମ୍ବର ୨୦୧୧ରେ ଶେଷ ହୋଇଥିଲା । ତେଲୁଗୁ ଚଳଚ୍ଚିତ୍ର ଜଗତରେ ସବୁଠାରୁ କମ ଦିନରେ ସୁଟିଂ ହୋଇଥିବା ଚଳଚ୍ଚିତ୍ର ମଧ୍ୟରେ ଏହି ଚଳଚ୍ଚିତ୍ରଟି ଗୋଟିଏ ଥିଲା ।

ଏହି ଚଳଚ୍ଚିତ୍ରଟିର ମକର ସଂକ୍ରାନ୍ତିରେ ଅର୍ଥାତ ୧୩ ଜାନୁଆରୀ ୨୦୧୨ରେ ମୁକ୍ତିଲାଭ କରିଥିଲା । ତେଲୁଗୁ ପରମ୍ପରା ଅନୁସାରେ ମକର ସଂକ୍ରାନ୍ତିକୁ ସେମାନେ ଅମଳର ପର୍ବ ଭାବରେ ଏହି ଦିନଟି ପାଳନ କରାଯାଏ, କିନ୍ତୁ କେବେକେବେ ମକର ସଂକ୍ରାନ୍ତି ଗ୍ରହ ଚଳ‌ନ‌କୁ ନେକ ୧୩ କିମ୍ବା ୧୫ ଜାନୁଆରୀରେ ମଧ୍ୟ ପଡ଼େ । ଏହି ଚଳଚ୍ଚିତ୍ରଟି ମୁକ୍ତିଲାଭ ପରେ ସମୀକ୍ଷକମାନେ ଏହାକୁ ନେଇ ଦୁଇପ୍ରକାର ମନ୍ତବ୍ୟ ରଖିଥିଲେ, ମାତ୍ର ଚଳଚ୍ଚିତ୍ରଟି ବ୍ୟବସାୟରେ ସ‌ଫଳ ହୋଇଥିଲା । ଏହି କଥାଚିତ୍ରଟି ଭାରତୀୟ ମୁଦ୍ରାରେ ସମୁଦାୟ ୫୫ କୋଟି ଆୟ କରିଥିଲା, ଯାହାକି ୨୦୧୨ରେ ତେଲୁଗୁ କଥାଚିତ୍ର ଜଗତରେ ସବୁଠାରୁ ଅଧିକ ଆୟକାରୀ ଚଳଚ୍ଚିତ୍ର ଥିଲା । ସେହି ବର୍ଷ ଏହି କଥାଚିତ୍ରଟି ସେହି ସମାନ ଶୀର୍ଷକରେ ତାମିଲ ଓ ମାଲାୟଲମ ଭାଷାରେ ଡବିଂ କରାଯାଇ ମୁକ୍ତିଲାଭ କରାଯାଇଥିଲା ଏବଂ ୨୦୧୩ରେ ଏହି ଚଳଚ୍ଚିତ୍ରର କାହାଣୀ ଉପରେ ଆଧାରିତ ଏକ ବଙ୍ଗଳା ଚଳଚ୍ଚିତ୍ର ନିର୍ମାଣ କରାଯାଇଥିଲା, ଯାହାର ଶୀର୍ଷକ ରଖାଯାଇଥିଲା ବସ୍: ବର୍ଣ୍ ଟୁ ରୁଲ୍ ।

ଅଭିନୟ
 ମହେଶ ବାବୁ
 କାଜଲ ଅଗ୍ରୱାଲ
 ପ୍ରକାଶ ରାଜ
 ନ‌ସାର
 ସିୟାଜି ସିନ୍ଧେ
 ରାଜା ମୁରାଦ୍
 ବ୍ରହ୍ମାଜୀ

ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏସ୍. ଥମନ । ଗୀତିକାର ଭାସ୍କର ଭତଲା ଏହି କଥାଚିତ୍ରଟି ଗୀତଗୁଡ଼ିକ ରଚନା କରିଥିଲେ ।

ଆଧାର

ବାହାର ଆଧାର
 

ଶ୍ରେଣୀ:ତେଲୁଗୁ କଥାଚିତ୍ର
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
କ୍ଲବଫୁଟ

କ୍ଲବଫୁଟ (ଇଂରାଜୀ ଭାଷାରେ Clubfoot) ଏକ ଜନ୍ମଗତ ତୃଟି (birth defect) ଯେଉଁଥିରେ ପାଦ ସୁପିନେଟେଡ (rotated inwards) ଓ ପ୍ଲାଣ୍ଟାର ଫ୍ଲେକ୍ସଡ (downwards) ଅବସ୍ଥାରେ ଥାଏ । ପ୍ରଭାବିତ ପାଦ, କାଫ ଓ ଗୋଡ଼ ଅନ୍ୟ ପାର୍ଶ୍ୱ ଅପେକ୍ଷା ଛୋଟ ଥାଏ ।  ସମୁଦାୟ ରୋଗୀ ସଂଖ୍ୟାର ପ୍ରାୟ ଅର୍ଦ୍ଧକ ସଂଖ୍ୟକ ଲୋକଙ୍କର ଦୁଇପାଖରେ କ୍ଲବଫୁଟ ଥାଏ । ଚିକିତ୍ସା ନ‌ପାଇଲେ ରୋଗୀ ପାଦ ଧାରରେ ଚାଲନ୍ତି ଓ ଚାଲିବାରେ ସମସ୍ୟା ଉତ୍ପନ୍ନ ହୁଏ ।

ଏହି ରୋଗର ସଠିକ କାରଣ ଅଜ୍ଞାତ ଅଛି । କେତେକ ରୋଗୀଙ୍କର ଏହି ରୋଗ ସ‌ହିତ ଡିସ୍ଟାଲ ଆର୍ଥ୍ରୋଗ୍ରାଇପୋସିସ (distal arthrogryposis) ବା ମାୟେଲୋମେନିଙ୍ଗୋସିଲ (distal arthrogryposis) ରୋଗ ମଧ୍ୟ ଥାଏ । ଆଇଡେଣ୍ଟିକାଲ ଯମଜ (identical twin) ମଧ୍ୟରୁ ଜ‌ଣକର ରୋଗ ହୋଇଥିଲେ ଅନ୍ୟଜଣକର ରୋଗ ହେବାର ୩୩ % ସମ୍ଭାବନା ଥାଏ । ଜନ୍ମ ସମୟରେ ବା ଜନ୍ମ ହେବା ପୂର୍ବରୁ ଅଲଟ୍ରାସାଉଣ୍ଡ  (ultrasound) ସାହାଯ୍ୟରେ ରୋଗ ନିର୍ଣ୍ଣୟ କରାଯାଇପାରେ ।

ପ୍ରାରମ୍ଭରେ ପୋନସେଟି (Ponseti method) ଉପାୟରେ ଚିକିତ୍ସା କରାଯାଏ । ପାଦକୁ  ସଠିକ ସ୍ଥାନ‌କୁ ଯଥା ସମ୍ଭବ ଆଣି ପ୍ଲାସ୍ଟର (casting) କରିରଖାଯାଏ ଓ ପ୍ରତି ସପ୍ତାହରେ ଏହାକୁ ବଦଳେଇ ନୂଆ ସ୍ଥାନରେ ନୂଆ ପ୍ଲାସ୍ଟର ଦିଆଯାଏ । ଭିତର ବଙ୍କା ସଠିକ ହୋଇଗଲେ ଆକିଲସ ଟେଣ୍ଡନ ଅପରେଶନ କରି ସଠିକ ଲମ୍ବରେ ରଖାଯାଏ; ଏହା ପରେ ୪ ବର୍ଷ ବୟସ ପର୍ଯ୍ୟନ୍ତ ବ୍ରେସ ପିନ୍ଧିବାକୁ ଦିଆଯାଏ । ପ୍ରଥମେ ପ୍ରଥମେ ସବୁବେଳେ ବ୍ରେସ ଦିଆଯାଏ ଓ ପରେ କେବଳ ରାତିରେ ଦିଆଯାଏ । କେବଳ ୨୦% ରୋଗୀଙ୍କର ଅପରେଶନ ଆବଶ୍ୟକ ହୁଏ  
 

ପ୍ରତି ଏକ ହଜାର ନବଜାତ ଶିଶୁ ମଧରୁ ଜଣକର ଏହି ରୋଗ ଥାଏ ।  ଚୀନ ଦେଶରେ ଏ ରୋଗ ଏତେ ସାଧାରଣ ନୁହେଁ ଓ ମାଓରି ଲୋକଙ୍କର  ଏହା ଏକ ସାଧାରଣ ରୋଗ । ମହିଳାଙ୍କର ୨ ଗୁଣ ସଂଖ୍ୟକ ପୁଅ ପିଲା ଏ ରୋଗରେ ଆକ୍ରାନ୍ତ ହୁଅନ୍ତି । ବିକାଶଶୀଳ ଦେଶମାନଙ୍କରେ (developing world) ଏକାଧିକ ଚିକିତ୍ସକ ସାହାଯ୍ୟରେ ଏ ରୋଗର ଚିକିତ୍ସା କରାଯାଏ । 
 
 ଆଧାର 

 ବାହ୍ୟ ଲିଙ୍କ 

ଶ୍ରେଣୀ:ଚିକିତ୍ସା ବିଜ୍ଞାନ
ଶେଷ ଦୃଷ୍ଟି

ଶେଷ ଦୃଷ୍ଟି, ୧୯୯୭ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କୈଳାଶ କୋପିକର । ରାମଚନ୍ଦ୍ର ବେହେରା ଏହି କଥାଚିତ୍ରଟିର କାହାଣୀ ରଚାନ କରିଥିଲେ । ଅପୂର୍ବ କିଶୋର ବୀର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ସାଧୁ ମେହେର, ନରେନ୍ଦ୍ର ମହାନ୍ତି, ନୀଲମ ମୁଖାର୍ଜୀ, ଶରତ ପୂଜାରୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ସାଧୁ ମେହେର
 ନରେନ୍ଦ୍ର ମହାନ୍ତି
 ନୀଲମ ମୁଖାର୍ଜୀ
 ଶରତ ପୂଜାରୀ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅସୀମ ସିହ୍ନା ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୧୯୯୭ର ଓଡ଼ିଆ କଥାଚିତ୍ର
ଟିବିଆଲ ପ୍ଲେଟୋ ଅସ୍ଥି ଭଗ୍ନ

ଟିବିଆଲ ପ୍ଲେଟୋ ଅସ୍ଥି ଭଗ୍ନ (ଇଂରାଜୀ ଭାଷାରେ tibial plateau fracture) କୁହାଯାଏ ଯେତେବେଳ ଆଣ୍ଠୁ ଗଣ୍ଠି (knee joint) ତିଆରିରେ ଭାଗ ନେଉଥିବା ଟିବିଆ (tibia) ଅସ୍ଥିର ଉପର ଭାଗ ଭାଙ୍ଗିଯାଏ (break) । ଏହି ଆଘାତ ହେଲେ ଯନ୍ତ୍ରଣା, ଆଣ୍ଟୁଫୁଲା (swelling) ଓ ଆଣ୍ଠୁ ଚଳନ କମିବା ଲକ୍ଷଣମାନ ଦେଖାଯାଏ । ଏଭଳି ଆଘାତ ପାଇଲେ ଚାଲି ହୁଏନାହିଁ । ଆଘାତ ଜଟିଳ ଥିଲେ ଧମନୀ ଓ ସ୍ନାୟୁ ଆଘାତ, ଆର୍ଥ୍ରାଇଟିସ ଓ କମ୍ପାର୍ଟମେଣ୍ଟ ସିଣ୍ଡ୍ରୋମ (compartment syndrome) ଆଦି ଲକ୍ଷଣ ଦେଖାଯାଏ ।

ଏହା ବଡ଼ ଆଘାତ (trauma) ଯୋଗୁ ହୁଏ ଯେପରିକି ଗାଡ଼ି ଧକ୍କା motor vehicle collision । ଓଷ୍ଟିଓପୋରୋସିସ  ରୋଗ ଥିଲେ ଓ ସ୍କିଙ୍ଗ ଖେଳରେ ଏହି ରୋଗ ସଙ୍କଟ ଥାଏ । ଲକ୍ଷଣରୁ ସନ୍ଦେହ କରାଯାଏ; ଏକ୍ସ-ରେ ଓ ସିଟି ସ୍କାନ (CT scan) କରି ନିଶ୍ଚିତ କରାଯାଏ ।  ଏକ୍ସ‌-ରେ ଚିତ୍ରରେ କେତେକ ଭଙ୍ଗା ଦେଖାନ‌ଯାଇପାରେ ।
 

ଯନ୍ତ୍ରଣାକୁ ଏନଏସଏଆଇଡି (NSAIDs), ଓପିଅଏଡ (opioids) ଓ ସ୍ପ୍ଲିଣ୍ଟ (splinting) ଦେଇ ଚିକିତ୍ସା କରାଯାଏ । ଅନ୍ୟଥା ସୁସ୍ଥ ଥିଲେ ସାଧାରଣତଃ ଅପରେଶନ କରାଯାଏ । ଭଙ୍ଗା ସ୍ଥାନର ଅସ୍ଥି ଆଲାଇନମେଣ୍ଟ ଠିକ ଥିଲେ ବିନା ଅପରେଶନ ଚିକିତ୍ସା କରାଯାଏ । 
 

ସମୁଦାୟ ହାଡ଼ ଭଙ୍ଗାର ୧% ଏହି ଭଙ୍ଗା ଥାଏ । ମଧ୍ୟ ବୟସ୍କ ପୁରୁଷ ଓ ବୃଦ୍ଧ ବୟସ୍କ ମହିଳାଙ୍କର ଏଭଳି ଭଙ୍ଗା ସାଧାରଣତଃ ହୁଏ । ସନ ୧୯୨୦ରେ ଏହି ଭଙ୍ଗାକୁ ଫେଣ୍ଡର ଫ୍ରାକଚର କୁହାଯାଉଥିଲା ଯାହା ଲୋକ ଚାଲିକରି ଯିବାବେଳେ ଧକ୍କା ଯୋଗୁ ହେଉଥିଲା । 
 
 ଆଧାର 

ବାହ୍ୟ ଲିଙ୍କ

Ortho Bullets

ଶ୍ରେଣୀ:ଚିକିତ୍ସା ବିଜ୍ଞାନ
ନୀଳ ମାଷ୍ଟରାଣୀ

ନୀଳ ମାଷ୍ଟରାଣୀ, ୧୯୯୬ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରବି ରଥ । ଗୋଦାବରୀଶ ମହାପାତ୍ର ଓ ଚକ୍ରଧର ସାହୁ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଚକ୍ରଧର ସାହୁ ।

ମୀନକେତନ ଦାସ, ପ୍ରିୟଙ୍କା ମହାପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ମୀନକେତନ
 ପ୍ରିୟଙ୍କା ମହାପାତ୍ର

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର ।

ପୁରସ୍କାର
୧୯୯୭ରେ ଏହି କଥାଚିତ୍ରଟିକୁ ୫ଟି ରାଜ୍ୟ ଚଳଚ୍ଚିତ୍ର ପୁରସ୍କାର ମିଳିଥିଲା । ସ୍ୱତନ୍ତ୍ର ଜୁରୀ ପୁରସ୍କାର, ଶ୍ରେଷ୍ଠ ସମ୍ପାଦନା, ଶ୍ରେଷ୍ଠ ରେକର୍ଡ଼ିଂ, ଶ୍ରେଷ୍ଠ କାହାଣୀ ଓ ଶ୍ରେଷ୍ଠ ଅଭିନେତା ପୁରସ୍କାର ମିଳିଥିଲା ।

ଆଧାର

ବାହାର ଆଧାର
 

ଶ୍ରେଣୀ:୧୯୯୬ର ଓଡ଼ିଆ କଥାଚିତ୍ର
ବାଘ ବଜାରି

ବାଘ ବଜାରି ଓଡ଼ିଶାରେ ଖେଳା ଯାଉଥିବା ଏକ ପ୍ରକାର ଖେଳ । ଏଥିରେ ଭୁଇଁରେ ୨୫ଟି ଗାର କାଟି ଦୁଇଜଣ ଖେଳାଳୀ ଖେଳିଥାନ୍ତି ।
 ପଦ୍ଧତି 
thumb|ପାଲି ଚିତ୍ର
ଏ ଖେଳରେ ଦୁଇ ଜଣ ଖେଳାଳି ଖେଳନ୍ତି । ଭୂମିରେ ଗୋଟିଏ ବର୍ଗ କ୍ଷେତ୍ର ଅଙ୍କିତ କରାଯାଇ ତାକୁ ରେଖାପାତଦ୍ୱାରା ୧୬ଟି କ୍ଷୁଦ୍ର ବର୍ଗକ୍ଷେତ୍ରରେ ବିଭକ୍ତ କରାଯାଏ । ଲମ୍ବ ବାଗରେ ଓ ଚଉଡ଼ା ବାଗରେ ସମଦୂରସ୍ଥ ୫ଟି ଲେଖାଏଁ ରେଖା ଅଙ୍କନ କରି ଏ ଖେଳର ପାଲୀ କରାଯାଏ ଓ ସେ କ୍ଷେତ୍ରମାନଙ୍କୁ ଗୋଟିଏ ଲେଖାଏଁ କର୍ଣ୍ଣରେଖାଦ୍ୱାରା ୩୨ଟି ସମକୋଣୀ ତ୍ରିଭୁଜରେ ବିଭକ୍ତ କରାଯାଏ । କ୍ଷେତ୍ରମାନଙ୍କରେ ଗୋଟିଏ ଲେଖାଏଁ କର୍ଣ୍ଣରେଖା ଟଣାଯାଏ । ଛୋଟ ଛୋଟ ଉକ୍ତ ୧୬ ବର୍ଗକ୍ଷେତ୍ରଦ୍ୱାରା ୨୫ଟି ଛକ ଉତ୍ପନ୍ନ ହୁଏ । ଜଣେ ଖେଳାଳି ୪ଟି ବାଘସୂଚକ ବଡ଼ ଗୋ଼ଡ଼ି ବା କଉଡ଼ି ବା ମଞ୍ଜି ନିଏ । ଅନ୍ୟ ଜଣକ ୨୦ଟି ଛେଳିସୂଚକ ସାନ ଗୋଡ଼ି ବା ମଞ୍ଜି ନିଏ । ଖେଳାଳିମାନେ ନିଜ ନିଜର ସାରମାନଙ୍କୁ ୨୪ଟି ଛକରେ ବସାନ୍ତି ଓ ବାଘକୁ ଚଳିବା ପାଇଁ ଗୋଟିଏ ଛକ ଛାଡ଼ି ଦିଆଯାଏ । ତାହାକୁ ବାଘ ପାଣି ଖାଇବା ଘର ବୋଲାଯାଏ । ବାଘ ଓ ଛେଳିମାନେ ରେଖାମାନଙ୍କ ବାଟେ ଏକ ଛକରୁ ନିକଟବର୍ତ୍ତୀ ଛକକୁ ଚଳା ଯାଆନ୍ତି । ଯେବେ ଯେଉଁ ଛକରେ ବାଘ ସାର ଥାଏ ଓ ତା ପରବର୍ତ୍ତୀ ଛକରେ ଗୋଟିଏ ଛେଳି ସାର ଥାଏ, କିନ୍ତୁ ତତ୍ପରବର୍ତ୍ତୀ ଛକ ଶୂନ୍ୟ ଥାଏ ତେବେ ବାଘ ଡେଇଁ ପଡ଼ି ଉକ୍ତ ଛେଳିକୁ ଖାଇଦିଏ ଓ ଛେଳିଟି ମରିଯାଏ । ଏହିପରି ଅତ୍ୟଧିକ ଛେଳିସାର ମରି ଗଲେ ବାଘର ଅଧିକାରୀ ଜିତେ କିମ୍ବା ଯେବେ ଛେଳିସାରମାନଙ୍କୁ ଏପରି ଚଳାଯାଏ ଯେ ବାଘର ଛକଠାରୁ ପରବର୍ତ୍ତୀ ଦୁଇଟି ଛକ ଶୂନ୍ୟ ନ ରହେ ତେବେ ବାଘମାନେ ଆବଦ୍ଧ ହୋଇ ଅଚଳ ହୋଇ ଯାଆନ୍ତି ଓ ଛେଳିର ଅଧିକାରୀ ଜିତେ । 

 ଆଧାର 

ଶ୍ରେଣୀ:ଓଡ଼ିଆ ଚଳଣି
ମଙ୍କିପକ୍ସ

ମଙ୍କିପକ୍ସ (ଇଂରାଜୀ ଭାଷାରେ monkeypox) ଏକ ମଙ୍କିପକ୍ସ ଭୂତାଣୁ (monkeypox virus) ଜନିତ ସଂକ୍ରାମକ ରୋଗ (infectious disease) । ଏହି ରୋଗରେ ଜ୍ୱର, ମୁଣ୍ଡବିନ୍ଧା, ମାଂସପେଶୀ ଯନ୍ତ୍ରଣା, ଫୋଟକା ଯୁକ୍ତ ରାସ୍, ଥକ୍କା ଅନୁଭବ ଓ ଫୁଲା ଲସିକା ଗ୍ରନ୍ଥି (swollen lymph nodes) ଆଦି ଲକ୍ଷଣ ଓ ଚିହ୍ନ ଦେଖାଯାଏ । ପରେ ପରେ ରାସ୍, ଫୋଟକା (blisters) ଓ ତା ଉପରେ କ୍ରସ୍ଟ ତିଆରି ହୋଇଯାଏ । ହୁଏ ।  ଭୂତାଣୁ ସଂସ୍ପର୍ଶରେ ଆସିବାର ପ୍ରାୟ ୧୦ ଦିନ ପରେ ରୋଗ ଆରମ୍ଭ ହୁଏ । ଲକ୍ଷଣ ସବୁ ୨-୫ ଦିନ ପର୍ଯ୍ୟନ୍ତ ରହେ ।

  
ରୋଗୀର ଦେହ ତରଳ ପଦାର୍ଥ, ପଶୁ କାମୁଡ଼ା ବା ରାମ୍ପୁଡ଼ା, ବୁସ ମାଂସ (bush meat) ସ୍ପର୍ଶ ତ‌ଥା ବ୍ୟବ‌ହାର, ଓ ସଂକ୍ରମିତ ଲୋକ ସଂସ୍ପର୍ଶରେ ଆସିଲେ ଏହି ମଙ୍କିପକ୍ସ ରୋଗ ସଂକ୍ରମଣ ହୁଏ । ଆଫ୍ରିକାର କେତେକ ମୂଷା ଜାତୀୟ ପ୍ରାଣୀମାନଙ୍କଦ୍ୱାରା (rodent) ଏହି ଭୂତାଣୁ ବ୍ୟାପେ । ରୋଗ‌ଗ୍ରସ୍ତ ସ୍ଥାନରୁ କିଛି ପଦାର୍ଥ ନେଇ ଭୂତାଣୁ ଡିଏନଏ (DNA) ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ ।  ହାଡ଼ଫୁଟି ଭଳି ଏହି ରୋଗ ଦେଖାଯାଏ ।

ଗୋବୀଜ ଟିକା (smallpox vaccine) ଏହାର ପ୍ରତିଷଧ ଭାବରେ କାମ କରୁଥିବା ବିଶ୍ୱାସ କରାଯାଏ । ସିଡୋଫୋଭିର (Cidofovir) ଔଷଧ ଦେଇ ଚିକିତ୍ସା କରାଯାଏ । ସଂକ୍ରମିତ ରୋଗଙ୍କ ମଧ୍ୟରୁ ୧୦% ଲୋକଙ୍କର ମୃତ୍ୟୁ ସଙ୍କଟ ଥାଏ ।
 

ମଧ୍ୟ (Central) ଓ ପଶ୍ଚିମ ଆଫ୍ରିକାରେ (West Africa) ସାଧାରଣଃ ଏହି ରୋଗ ଦେଖାଯାଏ । ସନ ୧୯୫୮ରେ ପରୀକ୍ଷାଗାର ମାଙ୍କଡ଼ (monkey) ଦେହରେ ପ୍ରଥମେ ଏହି ରୋଗ ଚିହ୍ନଟ ହୋଇଥିଲା ।  ସନ ୧୯୭୦ରେ କଙ୍ଗୋ ଦେଶରେ (Democratic Republic of the Congo) ପ୍ରଥମେ ମଣିଷ ଦେହରେ ଏ ରୋଗ ଦେଖାଯାଇଥିଲା । ୨୦୦୩ରେ ଯୁକ୍ତରାଷ୍ଟ୍ର ଆମେରିକାରେ ଏକ ମହାମାରୀ ହୋଇଥିଲା ଯାହା ଏକ ପୋଷା ପଶୁ ବିକ୍ରୟ କରୁଥିବା ଓ ଗାମ୍ବିଆନ (Gambian) ରୋଡେଣ୍ଟ ଆମଦାନୀ କରି ବିକୁଥିବା ଦୋକାନରୁ ବ୍ୟାପିଥିବା ଜଣାଗଲା ।
 
 ଆଧାର 

 External links 

 CDC - Monkeypox Fact Sheet
 Virology.net Picturebook: Monkeypox 
 Could Monkeypox Take Over Where Smallpox Left Off?  Smallpox may be gone, but its viral cousins—monkeypox and cowpox—are staging a comeback March 4, 2013 Scientific American

ଶ୍ରେଣୀ:ଚିକିତ୍ସା ବିଜ୍ଞାନ
ଦୈନିକ ଆଶା

ଦୈନିକ ଆଶା, ବ୍ରହ୍ମପୁରରୁ ପ୍ରକାଶ ପାଉଥିବା ଏକ ଦୈନିକ ଓଡ଼ିଆ ଖବରକାଗଜ । ଏହା ଓଡ଼ିଶାର ପ୍ରଥମ ଦୈନିକ ଖବର କାଗଜ । ୧୯୧୩ ମସିହା ଅପ୍ରେଲ ୧୩ତାରିଖରେ ଏହା ଏକ ସାପ୍ତାହିକ ପତ୍ରିକା ରୂପରେ ପ୍ରଥମ ପ୍ରକାଶ ପାଇଥିଲା । ଶଶି ଭୂଷଣ ରଥ ଏହି ଖବରକାଗଜର ପ୍ରତିଷ୍ଠାତା ସମ୍ପାଦକ ଥିଲେ । ୧୯୨୮ ମସିହା ଅପ୍ରେଲ ୧୩ତାରିଖରୁ ଏହା ଦୈନିକ ଖବର କାଗଜ ଭାବରେ ପ୍ରକାଶିତ ହୋଇ ୨୦୧୩ମସିହାରେ ନିଜର ଶତବାର୍ଷିକୀ ପାଳନ କରିସାରିଛି । 

୨୦୧୩ ମସିହା ବେଳକୁ ଦୈନିକ ଆଶା ଦିନକୁ ୨୦୦୦୦ଖଣ୍ଡ ପ୍ରକାଶ ପାଉଥିଲା । ୪ପୃଷ୍ଠାର ଏହି ଖବରକାଗଜ, କେବେକେବେ ୮ପୃଷ୍ଠାରେ ମଧ୍ୟ ପ୍ରକାଶ ପାଉଥିଲା ।

 ଇତିହାସ  
ଆଶା ସାପ୍ତାହିକ ଖବର କାଗଜ ୧୯୧୩ ମସିହାରୁ ପ୍ରକାଶ ପାଉଥିଲା । ପତ୍ରିକାଟିର ନାମକରଣ ପ୍ରତିଷ୍ଠାତା ଶଶି ଭୂଷଣଙ୍କ କନ୍ୟା "ଆଶାଲତା"ଙ୍କ ନାମ ଅନୁସାରେ ହୋଇଥିଲା । ଉତ୍କଳ ଦୀପିକା ପରେ ଏହା ଥିଲା ଓଡ଼ିଶାର ସର୍ବାଧିକ ଜନପ୍ରିୟ ଖବରକାଗଜ । ଅନ୍ୟ ମୁଖ୍ୟ ପତ୍ରିକା ଥିଲା ସମାଜ । ବ୍ରହ୍ମପୁରରୁ ପ୍ରକାଶ ପାଉଥିବାରୁ ଆଶା ଗଞ୍ଜାମ ଓ ସମଗ୍ର ଦକ୍ଷିଣ ଓଡ଼ିଶାର ମୁଖପତ୍ରଭାବରେ ମାନ୍ୟତା ପାଉଥିଲା । ଏହା ତତକାଳୀନ ବ୍ରିଟିଶ ସରକାରଙ୍କ ସମାଲୋଚନାରେ ମୁଖର ଥିଲା । ସେତେବେଳେ ଏହି ଖବରକାଗଜରେ ଗୋପବନ୍ଧୁ ଦାସ, ନୀଳକଣ୍ଠ ଦାସ, ଗୋଦାବରୀଶ ମିଶ୍ର, ଗୋପାଳ ଚନ୍ଦ୍ର ପ୍ରହରାଜ, ଅନନ୍ତ ମିଶ୍ର, ଆପନ୍ନା ପାଣିଗ୍ରାହୀ, ଗଦାଧର ବିଦ୍ୟାଭୂଷଣ, ସଦାଶିବ ବିଦ୍ୟାଭୂଷଣ, ଫକୀର ମୋହନ ସେନାପତି, ରାମଚନ୍ଦ୍ର ଆଚାର୍ଯ୍ୟ ଆଦିଙ୍କର ଲେଖା ନିୟମିତ ପ୍ରକାଶ ପାଉଥିଲା ।

୧୯୨୮ ମସିହାରେ ଏହା ଦୈନିକ ଖବରକାଗଜର ରୂପନେଲା । ଦୈନିକ ପ୍ରକାଶିତ ହୋଇ ଏହା ଓଡ଼ିଶା ସ୍ୱତନ୍ତ୍ର ପ୍ରଦେଶ ଗଠନ, ସ୍ୱାଧୀନତା ସଂଗ୍ରାମ ଆଦି ଜାତୀୟ ଆନ୍ଦୋଳନରେ ପ୍ରମୂଖ ଭୂମିକା ଗ୍ରହଣ କରିଥିଲା । ପତ୍ରପତ୍ରିକା ଜଗତରେ ଏକ ନବଜାଗରଣ ଆଣିଦେଇଥିଲା । ବହୁ ସ୍ୱାଧୀନଚେତା ଯୁବଗୋଷ୍ଠୀ ପତ୍ରିକା ପ୍ରକାଶନ ଦିଗରେ ପ୍ରଶିକ୍ଷଣ ପାଇଲେ ।  ଦୈନିକ ଆଶାରେ ପ୍ରଶିକ୍ଷିତ ବହୁ ଯୁବକ ଅନ୍ୟ ଖବରକାଗଜ ପତ୍ରିକା ଓ ପ୍ରେସରେ ନିଯୁକ୍ତି ପାଇଥିଲେ । ପ୍ରେସ ଓ ସାମ୍ବାଦିକତା କ୍ଷେତ୍ରରେ ଏହା ଏକ ବ୍ୟବସାୟିକତା ଆଣିବାରେ ସମର୍ଥ ହୋଇଥିଲା ।

ଓଡ଼ିଶା ସ୍ୱତନ୍ତ୍ର ପ୍ରଦେଶ ଗଠିତ ହେବା ପରେ, ଶଶି ଭୂଷଣ ୧୯୩୬ ଅପ୍ରେଲ ୧୮ତାରିଖରେ ଦୈନିକ ଆଶାର ସମ୍ପାଦକ ପଦବୀରୁ ଓହରି ଯାଇଥିଲେ । ୧୯୪୨ ମସିହାରେ କଲିକତାର ବ୍ୟବସାୟୀ ଏମ ଏଲ ଜାଜୋଡିଆ ଦୈନିକ ଆଶା ଓ ଏହାର ଇଂରାଜୀ ପତ୍ରିକା "ନିୟୁ ଓଡ଼ିଶା"ର ମାଲିକାନା ଅକ୍ତିଆର କରିଥିଲେ । ଦ୍ୱିତୀୟ ବିଶ୍ୱଯୁଦ୍ଧରେ ଇଂରେଜମାନଙ୍କ ସପକ୍ଷରେ ଲେଖି ଦୈନିକ ଆଶା ବହୁ ସରକାରୀ ପୃଷ୍ଠପୋଷକତା ଲାଭ କରିଥିଲା । ହେଲେ ୧୯୫୧ ମସିହାରେ ଖବରକାଗଜର ପ୍ରକାଶନ ବନ୍ଦ ହୋଇଯାଇଥିଲା ।

୧୯୮୨ ଫେବୃଆରୀ ୧୦ ତାରିଖରେ "ବୃନ୍ଦାବନ ନାୟକ"ଙ୍କଦ୍ୱାରା ଗଠିତ ଏକ ଟ୍ରଷ୍ଟଦ୍ୱାରା ଦୈନିକ ଆଶାର ପ୍ରକାଶନ ପୁନର୍ବାର ଆରମ୍ଭ ହେଲା । "ଶ୍ରୀହର୍ଷ ମିଶ୍ର" ସମ୍ପାଦନା ଦାହିତ୍ୱରେ ରହିଲେ । ୧୯୮୪ରେ ଶ୍ରୀହର୍ଷଙ୍କର ପରଲୋକ ପରେ "ଚନ୍ଦ୍ରଶେଖର ମହାପାତ୍ର" ଏହାର ସମ୍ପାଦକ ହେଲେ । ତାଙ୍କପରେ "ପ୍ରମୋଦ ପଣ୍ଡା" ସମ୍ପାଦନା ଦାୟିତ୍ୱ ନେଇଥିଲେ  ।https://mediamagazine.in/content/%E2%80%98dainik-asha%E2%80%99-completes-100-years

 ଆଧାର 

ଶ୍ରେଣୀ:ଓଡ଼ିଆ ସମ୍ବାଦପତ୍ର
ମୋକ୍ଷ (ଓଡ଼ିଆ କଥାଚିତ୍ର)

ମୋକ୍ଷ, ୧୯୯୬ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜୟଦେବ ମଲ୍ଲିକ, ପ୍ରମୋଦ ନାୟକ । ଗୌରୀ ଶଙ୍କର ଦାସ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ମଳୟ ରାୟଙ୍କ ସ‌ହ ମିଶି ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ସୁମନ୍ତ ମହାନ୍ତି ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ମଳୟ ମିଶ୍ର ଓ ମଳୟ ରାୟ ଏହି କଥାଚିତ୍ରଟିର ଚିତ୍ରୋତ୍ତଳନ କରିଥିଲେ । ବିଜୟ ମିଶ୍ର ଏହି କଥାଚିତ୍ରଟିର ସମ୍ପାଦନା କରିଥିଲେ । ଏହି କଥାଚିତ୍ରଟି ଶ୍ରେଷ୍ଠ ଆଞ୍ଚଳିକ ଚଳଚ୍ଚିତ୍ର ପୁରସ୍କାର ପାଇଥିଲା ।

ଚୌଧୁରୀ ଜୟପ୍ରକାଶ ଦାସ, ଦୁର୍ଗା ମହାପାତ୍ର, ପୃଥ୍ୱୀରାଜ ମିଶ୍ର, ବିଜୟିନୀ ମିଶ୍ର, ପୁଷ୍ପା ପଣ୍ଡା, ଜୟୀରାମ ସାମଲ, ସ୍ନେହାପ୍ରଭା ସାମନ୍ତରାୟ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ଚୌଧୁରୀ ଜୟପ୍ରକାଶ ଦାସ
 ଦୁର୍ଗା ମହାପାତ୍ର
 ପୃଥ୍ୱୀରାଜ ମିଶ୍ର
 ବିଜୟିନୀ ମିଶ୍ର
 ପୁଷ୍ପା ପଣ୍ଡା
 ଜୟୀରାମ ସାମଲ
 ସ୍ନେହାପ୍ରଭା ସାମନ୍ତରାୟ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସୁମନ୍ତ ମହାନ୍ତି ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୧୯୯୬ର ଓଡ଼ିଆ କଥାଚିତ୍ର
ଜୋନ୍ସ ଅସ୍ଥି ଭଗ୍ନ

ଜୋନ୍ସ ଅସ୍ଥି ଭଗ୍ନ (Jones fracture) ନାମ ଦିଆଯାଏ ଯେତେବେଳେ ପାଦରେ ଥିବା ପଞ୍ଚମ ମେଟାଟାର୍ସାଲ (fifth metatarsal) ଅସ୍ଥିର ଏପିଫିସିସ (base) ଓ ଡାଏଫିସିସ (middle part) ମଧ୍ୟବର୍ତ୍ତୀ ସ୍ଥାନ ଭାଙ୍ଗିଯାଏ । ଏହି ଭଙ୍ଗା ଫଳରେ ପାଦର ମଧ୍ୟବର୍ତ୍ତୀ ଓ ବାହାର ଦିଗରେ ଯନ୍ତ୍ରଣା ହୁଏ । ବ୍ରୁଇସିଙ୍ଗ ଓ ଚାଲିବା ସମସ୍ୟା ମଧ୍ୟ ଦେଖାଯାଏ । ସାଧାରଣତଃ ଏହା ହଠାତ୍ ହୁଏ ।

ପାଦ ଫ୍ଲେକସନ ଫ୍ଲେକସନ (toes are pointed) ଓ ଆଡକସନ (bends inwards) ଅବସ୍ଥାରେ ଥିବାବେଳେ ଏହି ଭଙ୍ଗା ହୁଏ । ନାଚ, ଟେନିସ ଖେଳ ବା ବାସ୍କେଟ ବଲ ଖେଳ ସମୟରେ ଭୂମିର ଉର୍ଦ୍ଧ୍ୱରେ ଥିବା ପାଦର ହଠାତ ଦିଗ ପରିବର୍ତ୍ତନ ହେବାରୁ ଏହିଭଳି ଭଙ୍ଗା ହୁଏ । ଲକ୍ଷଣ ଓ ଏକ୍ସ‌-ରେ (X-rays) ଚିତ୍ର ଦେଖି ରୋଗ ନିର୍ଣ୍ଣୟ କରାଯାଏ ।
 
  
ପ୍ରାରମ୍ଭରେ ଏହା ନିମନ୍ତେ ଗୋଟିଏ ପ୍ଲାଷ୍ଟର କ୍ୟାସ୍ଟ (cast) ଦିଆଯାଏ, ତାହା ଉପରେ ଓଜନ ନେବାକୁ ମନା କରାଯାଏ ଓ ଅତି କମରେ ୬ ସପ୍ତାହ ପର୍ଯ୍ୟନ୍ତ ଏହାକୁ ରଖାଯାଏ । ଏହି ଅବଧିରେ ଭଲ ନହୋଇଥିଲେ ଆରୁ ୬ ସପ୍ତାହ ପର୍ଯ୍ୟନ୍ତ ରଖାଯାଏ । ଉକ୍ତ ଭଙ୍ଗା ସ୍ଥାନରେ ରକ୍ତ ସରବରାହ କମ ଥିବା ଯୋଗୁ ବେଳେବେଳ ଏହା ଭଲ ହୁଏ ନାହିଁ ଓ ଅପରେଶନ ଆବଶ୍ୟକ ହୁଏ ।  ଖେଳାଳୀମାନଙ୍କ କ୍ଷେତ୍ରରେ ଓ ଭଙ୍ଗା ଅସ୍ଥି ଅଧିକ ବିସ୍ଥାପିତ ହୋଇଥିଲେ ଅପରେଶନ ତୁରନ୍ତ କରିବାକୁ ଆବଶ୍ୟକ ହୋଇପାରେ । ସନ ୧୯୦୨ରେ ରବର୍ଟ ଜୋନ୍ସ (Robert Jones)  ନାମକ ଜଣେ ଅର୍ଥୋପେଡିକ ଚିକିତ୍ସକ (orthopedic surgeon) ନାଚ କଲାବେଳେ ଏହି ଭଙ୍ଗାରେ ପୀଡ଼ିତ ହୋଇଥିଲେ । 

 
 ଆଧାର 

 ବାହ୍ୟ ଲିଙ୍କ 

 Jones fracture - wheelessonline.com

ଶ୍ରେଣୀ:ଚିକିତ୍ସା ବିଜ୍ଞାନ
ମାଲେଟ ଫିଙ୍ଗର

ମାଲେଟ ଫିଙ୍ଗର (ଇଂରାଜୀ ଭାଷାରେ mallet finger) ରୋଗ ଇଣ୍ଟରଫାଲାଞ୍ଜିଆଲ ଗଣ୍ଠି (farthest away finger joint) ପାଖରେ ଏକ୍ସଟେନସନ ଡିଜିଟୋରମ ଟେଣ୍ଡନ (extensor tendon) ଆଘାତ ଯୋଗୁ ହୁଏ । ଏହି ଆଘାତ ଫଳରେ ଆଙ୍ଗୁଠି ଟିପ ସିଧା କରିହୁଏନାହିଁ । ଏହା ଯୋଗୁ ଆଙ୍ଗୁଠିର ଶେଷ ତ‌ଥା ପଛପାଖରେ ଯନ୍ତ୍ରଣା ଓ ବ୍ରୁଇସିଙ୍ଗ ହୁଏ । 

ଆଙ୍ଗୁଠି ଟିପର ହାଇପରଫ୍ଲେକସନ (over bending) ଯୋଗୁ ଏହି ରୋଗ ହୁଏ ।  ସିଧା ରହିଥିବା ଆଙ୍ଗୁଠିରେ ବଲ ବାଜିଲେ ଏହି ମାଲେଟ ଫିଙ୍ଗର ହୁଏ । ଏହି ଆଘାତ ଯୋଗୁ ଟେଣ୍ଡନ ଛିଣ୍ଡିଯାଏ ବା ଟେଣ୍ଡନ ଲାଗିଥିବା ସ୍ଥାନରୁ ଛୋଟ ଅସ୍ଥି ଖଣ୍ଡେ ଭାଙ୍ଗିଯାଏ (tendon pulling off a bit of bone) । ଲକ୍ଷଣ ଦେଖି ଓ ଏକ୍ସ-ରେ (X-rays) ଚିତ୍ର ଦେଖି ରୋଗ ନିର୍ଣ୍ଣୟ କରିହୁଏ । 
 

ଆଙ୍ଗୁଠି ସିଧା ରଖି ୮ ସପ୍ତାହ ନିମନ୍ତେ ସ୍ପ୍ଲିଣ୍ଟ (splint) ଦିଆଯାଏ ।  ଆଘାତପ୍ରାପ୍ତ ହେବାର ଏକ ସପ୍ତାହ ମଧ୍ୟରେ ଏହି ଚିକିତ୍ସା ଆରମ୍ଭ କରାଯାଏ । ଏହି ସମୟ ଅବଧିରେ ଆଙ୍ଗୁଠି ବଙ୍କାହୋଇଗଲେ ଭଲ ହେବାକୁ ଅଧିକ ସମୟ ଲାଗେ ।  ବଡ଼ ହାଡ଼ ଖଣ୍ଡେ ଭାଙ୍ଗିଥିଲେ ଅପରେଶନ ଦରକାର ହୁଏ । ଉପ‌ଯୁକ୍ତ ଚିକିତ୍ସା ନହେଲେ ସ୍ଥାୟୀ ଭାବରେ ବଙ୍କା ରହିଯାଏ । 
 
 ଏହାକୁ ମଧ୍ୟ ଦେଖନ୍ତୁ 

 Busch fracture

ଆଧାର

 ବାହ୍ୟ ଲିଙ୍କ 

ଶ୍ରେଣୀ:ଚିକିତ୍ସା ବିଜ୍ଞାନ
ବସୁଧା (ଓଡ଼ିଆ କଥାଚିତ୍ର)

ବସୁଧା, ୧୯୯୬ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବାସୁଦେବ ତ୍ରିପାଠୀ ଏବଂ ଅବତାର ସିଂହଙ୍କ ସ‌ହ ମିଶି ଏହାରା କାହାଣୀ ରଚନା କରିଥିଲେ । ନିଜାମ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଅବତାର ସିଂହ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅମରେନ୍ଦ୍ର ମହାନ୍ତି ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ବିଜୟ ମହାନ୍ତି, ତନ୍ଦ୍ରା ରାୟ, ମିହିର ଦାସ, ବୀଣା ମହାରଣା, ଜୟୀରାମ ସାମଲ, ଲିଜା, ତୃପ୍ତି ସିହ୍ନା, ବ୍ରଜ ସିଂହ, ବ୍ୟୋମକେଶ ତ୍ରିପାଠୀ, ଦେବୁ ବ୍ରହ୍ମା, ଅରବିନ୍ଦ ଷଡ଼ଙ୍ଗୀ, ସରୋଜ ଦାସ, ହରିପ୍ରସାଦ ବିଶ୍ୱାଳ, ସସ୍ମିତା ସିଂହ, ବାସୁଦେବ ତ୍ରିପାଠୀ, ଅଜୟ ଦାସ, ମିଲି ଦାସ, ବାବାଜୀ ନାୟକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ବିଜୟ ମହାନ୍ତି
 ତନ୍ଦ୍ରା ରାୟ
 ମିହିର ଦାସ
 ବୀଣା ମହାରଣା
 ଜୟୀରାମ ସାମଲ
 ଲିଜା
 ତୃପ୍ତି ସିହ୍ନା
 ବ୍ରଜ ସିଂହ
 ବ୍ୟୋମକେଶ ତ୍ରିପାଠୀ
 ଦେବୁ ବ୍ରହ୍ମା
 ଅରବିନ୍ଦ ଷଡ଼ଙ୍ଗୀ
 ସରୋଜ ଦାସ
 ହରିପ୍ରସାଦ ବିଶ୍ୱାଳ
 ସସ୍ମିତା ସିଂହ
 ବାସୁଦେବ ତ୍ରିପାଠୀ
 ଅଜୟ ଦାସ
 ମିଲି ଦାସ
 ବାବାଜୀ ନାୟକ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅମରେନ୍ଦ୍ର ମହାନ୍ତି । ଗୀତିକାର ନିଜାମ ଓ ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ଗୀତ ରଚନା କରିଥିଲେ । ଭିକାରୀ ବଳ, ନନ୍ଦିତା ଭଞ୍ଜ, ତୃପ୍ତି ଦାସ, ଗୀତା ଦାସ, ଶକ୍ତି ମିଶ୍ର, ପ୍ରସନ୍ନ‌ଜିତ ମହାନ୍ତି, ଦେବାଶିଷ ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୧୯୯୬ର ଓଡ଼ିଆ କଥାଚିତ୍ର
ପାଟେଲାର ଡିସଲୋକେସନ

ପାଟେଲାର ଡିସଲୋକେସନ  (ଇଂରାଜୀ ଭାଷାରେ patellar dislocation) ଏକ ଆଣ୍ଠୁ ଆଘାତ ଯେଉଁଥିରେ ପାଟେଲା ସ୍ଥାନ‌ଚ୍ୟୁତ ହୋଇଯାଏ । ଆଣ୍ଠୁ ଆଂଶିକ ବଙ୍କା ଦେଖାଯାଏ, ଯନ୍ତ୍ରଣା ହୁଏ ଓ ଆଣ୍ଠୁ ଫୁଲିଯାଏ (swollen) । ପାଟେଲା ତା ନିଜ ସ୍ଥାନ ବାହାରେ ଥିବା ଦେଖାଯାଏ ଓ ସ୍ପର୍ଶକରି ଅନୁଭବ କରିହୁଏ । ଜଟିଳ ଅବସ୍ଥା ଥଲେ ପାଟେଲା ଅସ୍ଥି ଭଗ୍ନ (Patella fracture) ବା ଆର୍ଥ୍ରାଇଟିସ ହୋଇପାରେ । 

ସାଧାରଣତଃ ଆଣ୍ଠୁ ସିଧା ଥିବାବେଳେ ଗୋଡ଼ ବାହାର ଦିଗକୁ ମୋଡ଼ିହେଲେ ଏହି ଆଘାତ ହୁଏ । ବେଳେବେଳେ ଆଣ୍ଠୁ ବଙ୍କା ଥିବାବେଳେ ପାଟେଲାକୁ ସିଧା ଆଘାତ ମିଳିଲେ ମଧ୍ୟ ଏହି ଡିସଲୋକେସନ ହୁଏ । ଫୁଟବଲ (soccer), ଜିମନାସ୍ଟିକସ (gymnastics) ଓ ଆଇସ ହକି (ice hockey) ଭଳି ଖେଳ ଖେଳିଲାବେଳେ ଏହି ଆଘାତ ହୁଏ ।  ପାଟେଲା ସାଧାରଣତଃ ଆଣ୍ଠୁର ବାହାର ପାଖକୁ ଘୁଞ୍ଚିଯାଏ । ଲକ୍ଷଣ ଅନୁଯାୟୀ ସନ୍ଦେହ କଲାପରେ ଏକ୍ସ-ରେ (X-rays) ସାହାଯ୍ୟରେ ରୋଗ ନିଶ୍ଚିତ କରାଯାଏ । 
 

ଗୋଡ଼ ସିଧା କରିବାକୁ ଚେଷ୍ଟା କରି ପାଟେଲାକୁ ତା ନିଜ ସ୍ଥାନ‌କୁ ଠେଲିଦେଇ ସ୍ଥାନିତ କରାଯାଏ । 
ଏହା ପରେ ଆଣ୍ଠୁ ସିଧା ଅବସ୍ଥାରେ କିଛି ସପ୍ତାହ ନିମନ୍ତେ ଏକ ସ୍ପ୍ଲିଣ୍ଟ (splinted) ଦିଆଯାଏ । ସ୍ପ୍ଲିଣ୍ଟ ଖୋଲିବା ପରେ ଫିଜିଓଥେରାପି କରାଯାଏ (physical therapy). ପ୍ରଥମ ଡିସଲୋକେସନ ସମୟରେ ଅପରେଶନର ଉପକାରୀତା ବିଶେଷ ସ୍ପଷ୍ଟ ନୁହେଁ । ପାଟେଲାର ଅଂଶ ଭାଙ୍ଗିଯାଇ ଗଣ୍ଠି ଭିତରେ ରହିଯାଇଥିଲେ ବା ବାରମ୍ବାର ଡିସଲୋକେସନ ହେଉଥିଲେ ଅପରେଶନ କରିବାକୁ ଉପଦେଶ ଦିଆଯାଏ । 
 

ପ୍ରତି ବର୍ଷ ପ୍ରାୟ ୧ ଲକ୍ଷ ଲୋକରେ ୬ ଜଣଙ୍କର ଏହି ଡିସଲୋକେସନ ହୁଏ । ସମୁଦାୟ ଆଣ୍ଠୁ ଆଘାତର ପ୍ରାୟ ୨% ଏହି ଏହି ଆଘାତ ହୁଏ । ସାଧାରଣତଃ ୧୦-୧୭ ବର୍ଷ ବୟସ୍କ ଲୋକଙ୍କର ଏହି ଆଘାତ ହୁଏ । ପୁରୁଷ ଓ ମହିଳା ସମ ହାରରେ ଏହି ଆଘାତ ପାଆନ୍ତି । ପ୍ରାୟ ୩୦% ଡିସଲୋକେସନ ରୋଗୀଙ୍କର ପୁନଶ୍ଚ ଏହି ଡିସଲୋକେସନ ହୁଏ ।
 
 ଆଧାର 

 ବାହ୍ୟ ଲିଙ୍କ 

 University of Connecticut: New England Musculoskeletal Institute – site concerning knee injury treatment options 

ଶ୍ରେଣୀ:ଚିକିତ୍ସା ବିଜ୍ଞାନ
ସୁନା ପୁଅ

ସୁନା ପୁଅ, ୧୯୯୬ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏ. ରମେଶ ପ୍ରସାଦ । ବିଜୟ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ବିଜୟ ଭାସ୍କର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଉତ୍ତମ ମହାନ୍ତି, ଅପରାଜିତା ମହାନ୍ତି, ରଚନା ବାନାର୍ଜୀ, ରାଇମୋହନ ପରିଡ଼ା, ବୀଣା ମହାରଣା, ଜୟୀରାମ ସାମଲ, ବ୍ରଜ ସିଂହ, ସୁଜାତା ଆନନ୍ଦ, ସୁରେଶ ବଳ, ଗୀତା ଦତ୍ତ, ଶଙ୍କର ବସୁ ମଲ୍ଲିକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ଉତ୍ତମ ମହାନ୍ତି
 ଅପରାଜିତା ମହାନ୍ତି
 ରଚନା ବାନାର୍ଜୀ
 ରାଇମୋହନ ପରିଡ଼ା
 ବୀଣା ମହାରଣା
 ଜୟୀରାମ ସାମଲ
 ବ୍ରଜ ସିଂହ
 ସୁଜାତା ଆନନ୍ଦ
 ସୁରେଶ ବଳ
 ଗୀତା ଦତ୍ତ
 ଶଙ୍କର ବସୁ ମଲ୍ଲିକ

କାହାଣୀ

ଗୀତ ଏବଂ ସଙ୍ଗୀତ

ଗୀତ

ଆଧାର

ବାହାର ଆଧାର
 

ଶ୍ରେଣୀ:୧୯୯୬ର ଓଡ଼ିଆ କଥାଚିତ୍ର
ଶ୍ରେଣୀ:କଥାଚିତ୍ର ପ୍ରକଳ୍ପରେ ଆଧାର ଯୋଡ଼ା ହେବାକୁ ଥିବା ପ୍ରସଙ୍ଗ
ଭାସ୍ୱତୀ ବସୁ

ଭାସ୍ୱତୀ ବସୁ (ଜନ୍ମ: ୫ ମାର୍ଚ୍ଚ ୧୯୭୩) ଜଣେ ଓଡ଼ିଆ ଟେଲିଭିଜନ, ଚଳଚ୍ଚିତ୍ର ଓ ମଞ୍ଚ ଅଭିନେତ୍ରୀ । ତାଙ୍କ ଅଭିନୀତ ଓଡ଼ିଆ କଥାଚିତ୍ର ମଧ୍ୟରେ ଜୀବନ ମୃତ୍ୟୁ, କଥାନ୍ତର ଓ କ୍ଷଣିକା- ଦ ଲସ୍ଟ ଆଇଡି‌ଆ ଆଦି ଅନ୍ୟତମ । କଥାନ୍ତରରେ ନିଜ ଅଭିନୟ ନିମନ୍ତେ ସେ ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାରରେ ସମ୍ମାନୀତ ହୋଇଥିଲେ । କଳା ନିର୍ଦ୍ଦେଶକ ଅସୀମ ବସୁ ତାଙ୍କର ପିତା ଥିଲେ ।

ପ୍ରାରମ୍ଭିକ ଜୀବନ ଓ ପରିବାର
ଭାସ୍ୱତୀ ବସୁ ୧୯୭୩ ମସିହା ମାର୍ଚ୍ଚ ୫ ତାରିଖରେ ଓଡ଼ିଶାର ଭୁବନେଶ୍ୱରସ୍ଥିତ ବାପୁଜୀ ନଗରଠାରେ ଜନ୍ମଗ୍ରହଣ କରିଥିଲେ । ତାଙ୍କ ମାଆ ଗୀତା ବସୁ ଓ ବାପା ଖ୍ୟାତନାମା ଚିତ୍ରକର, ଅଭିନେତା, ନିର୍ଦ୍ଦେଶକ, ସାହିତ୍ୟିକ ଏବଂ କଳା ନିର୍ଦ୍ଦେଶକ ଅସୀମ ବସୁ । ଭାସ୍ୱତୀ ବସୁ ଉତ୍କଳ ସଙ୍ଗୀତ ମହାବିଦ୍ୟାଳୟରୁ ଡ୍ରାମାରେ ସ୍ନାତକୋତ୍ତର କରିଛନ୍ତି ।

ଅଭିନୟ ଜୀବନ
ଭାସ୍ୱତୀ ବସୁ ୨୦୦୫ ମସିହାରେ ରାଜୁ ମିଶ୍ରଙ୍କ ନିର୍ଦ୍ଦେଶିତ ଓଡ଼ିଆ ଚଳଚ୍ଚିତ୍ର ଜୀବନ ମୃତ୍ୟୁ ଦେଇ ପ୍ରଥମ କରି ଓଡ଼ିଆ ଚଳଚ୍ଚିତ୍ରରେ ଅଭିନୟ ଆରମ୍ଭ କରିଥିଲେ । ତାଙ୍କ ଅଭିନୀତ ଦ୍ୱିତୀୟ ଚଳଚ୍ଚିତ୍ର ଥିଲା ୨୦୦୬ରେ ମୁକ୍ତିଲାଭ କରିଥିବା କଥାନ୍ତର । ଏହାର ନିର୍ଦ୍ଦେଶନା ଦେଇଥିଲେ ହିମାଂଶୁ ଖଟୁଆ ଓ ଏଥିରେ ତାଙ୍କର ସହ କଳାକାରମାନେ ଥିଲେ ଅନୁ ଚୌଧୁରୀ, ଦେବପ୍ରସାଦ ଦାଶ, ଚୌଧୁରୀ ଜୟପ୍ରକାଶ ଦାସ, ଚୌଧୁରୀ ବିକାଶ ଦାସ, ମିହିର ସ୍ୱାଇଁ, ଚକ୍ରଧର ଜେନା, ମାମୁନି ମିଶ୍ର ପ୍ରମୁଖ । ସେ ୨୦୧୭ର ଓଡ଼ିଆ କଥାଚିତ୍ର କ୍ଷଣିକା- ଦ ଲସ୍ଟ ଆଇଡି‌ଆରେ ଅଭିନୟ କରିଥିଲେ । ଏହି କଥାଚିତ୍ରଟିର ନିର୍ମାଣ କରିଥିଲେ ଅମର୍ତ୍ତ୍ୟ ଭଟ୍ଟାଚାର୍ଯ୍ୟ ଓ ଚୌଧୁରୀ ବିକାଶ ଦାସ, ସୁଶାନ୍ତ ମିଶ୍ର, ଅମୃତା ଚୌଧୁରୀ, ସ୍ୱସ୍ତିକ ଚୌଧୁରୀ, ହୃଷିକେଶ ଭୋଇ ଆଦି କଳାକାରମାନେ ଏହାର ବିଭିନ୍ନ ଭୂମିକାରେ ଅଭିନୟ କରିଥିଲେ ।

କଥାଚିତ୍ର
 ବର୍ଷ  ଚଳଚ୍ଚିତ୍ର  ନିର୍ଦ୍ଦେଶକ  ମନ୍ତବ୍ୟ୨୦୦୫ଜୀବନ ମୃତ୍ୟୁରାଜୁ ମିଶ୍ର ୨୦୦୬  କଥାନ୍ତର  ହିମାଂଶୁ ଖଟୁଆ  ୨୦୧୭  କ୍ଷଣିକା- ଦ ଲସ୍ଟ ଆଇଡି‌ଆ  ଅମର୍ତ୍ୟ ଭଟ୍ଟାଚାର୍ଯ୍ୟ 

ଧାରାବାହିକ
ଧାରାବାହିକଚେନାଲ୍ନିର୍ଦ୍ଦେଶକମନ୍ତବ୍ୟଅନନ୍ୟାଇ ଟିଭି ଓଡ଼ିଆଦେବାନନ୍ଦ ନାୟକବଧୂ ନୁହେଁ ବନ୍ଧୁଡିଡି ଓଡ଼ିଆଅଜିତ ଦାସସେଇ କାହାଣୀଡିଡି ଓଡ଼ିଆରଜତ ପାଇକରାୟଅନନ୍ୟା ଅନୁପମାଡିଡି ଓଡ଼ିଆଜ୍ୟୋତି ପ୍ରକାଶଧର୍ମାତ୍ମାଡିଡି ଓଡ଼ିଆଗୁଡ଼ିଆ ମହାପାତ୍ରନୀଳ ମାଷ୍ଟ୍ରାଣୀଡିଡି ଓଡ଼ିଆସାଧୁ ମେହେରବୁଢ଼ା ଶଙ୍ଖାରୀଡିଡି ଓଡ଼ିଆତାପସ ବୋଷକୁଇନ୍ତରଙ୍ଗ ଟିଭିଅବୁଝା ଏ ମନତରଙ୍ଗ ଟିଭିଗାୟତ୍ରୀ ଇ ଟିଭି ଓଡ଼ିଆସୁଧାଂଶୁ ସାହୁଭାଗ୍ୟ ବିଧାତାଇ ଟିଭି ଓଡ଼ିଆସୁଧାଂଶୁ ସାହୁଆଶାର ଆକାଶଜୀ କଳିଙ୍ଗବଧୂସାର୍ଥକ ଟିଭିମାୟାତରଙ୍ଗ ଟିଭିସିଂହଦ୍ୱାରମଞ୍ଜରୀ ଟିଭି

 ରରନାବଳୀ 
 ବାଦଶାହ ଓ ପ୍ରେମିକା

ପୁରସ୍କାର
 ରାଜ୍ୟ ଚଳଚ୍ଚିତ୍ର ପୁରସ୍କାର - କଥାନ୍ତର ଚଳଚ୍ଚିତ୍ର

 ଆଧାର 

 ବାହାର ଲିଙ୍କ 

 

ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:୧୯୭୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଭାରତୀୟ ସମ୍ବିଧାନର ଅଷ୍ଟମ ପରିଶିଷ୍ଟ

thumb|100px|ଭାରତୀୟ ସମ୍ବିଧାନର ପ୍ରାକକଥନ

ଭାରତୀୟ ସମ୍ବିଧାନର ଅଷ୍ଟମ ପରିଶିଷ୍ଟ ହେଉଛି ଭାରତୀୟ ସରକାରୀ ଭାଷାଗୁଡିକର ଏକ ଅନୁସୂଚୀ । ଭାରତୀୟ ସମ୍ବିଧାନର ପ୍ରଣୟନ ବେଳେ ଯେଉଁସବୁ ଭାଷା ଏହି ତାଲିକାରେ ସାମିଲ କରାଗଲା ସେହିସବୁ ଭାଷା ଭାରତର ସରକାରୀ ଭାଷା କମିସନ ତାଲିକାରେ ପ୍ରକାଶ ପାଇଁ ଯୋଗ୍ୟ ବିବେଚିତ ହେଲେ ।Constitution of India, Article 344(1). ଏତଦ ବ୍ୟତୀତ ପରିଶିଷ୍ଟ  ଅନ୍ତର୍ଗତ ଭାଷାଗୁଡ଼ିକ ଆଧାରରେ ଭାରତର ସରକାରୀ ଭାଷା ହିନ୍ଦୀର ବିକାଶ ତଥା ସମୃଦ୍ଧି ସରକାରୀ ଭାଷା କମିସନ ମାଧ୍ୟମରେ କରାଯିବାର ପ୍ରାବଧାନ ରହିଛି ।Constitution of India, Article 351. ଏହାର ଅନ୍ୟ ଏକ ବୈଶିଷ୍ଟ୍ୟ ଏହି ଯେ ପରିଶିଷ୍ଟ ଅନ୍ତର୍ଗତ ସମସ୍ତ ଭାଷାକୁ ଭାବ ବିନିମୟର ଏକ ଶ୍ରେଷ୍ଠତର ମାଧ୍ୟମ ଭାବେ ବିକାଶ କରାଇବା ଦିଗରେ ଉପଯୁକ୍ତ ପଦକ୍ଷେପ ନେବା ଭାରତ ସରକାରଙ୍କ ଏକ ନୈତିକ ଦାୟିତ୍ୱ ଭାବେ ପରିଗଣିତ ହେଉଛି ।Official Languages Resolution, 1968, para. 2.  ପୁଣି  ପରିଶିଷ୍ଟ ଅନ୍ତର୍ଗତ ସମସ୍ତ ଭାଷାର ଆଉ ଏକ ବୈଶିଷ୍ଟ୍ୟ ଏହି ଯେ ସରକାରୀ ଚାକିରି ନିମନ୍ତେ ଅନୁଷ୍ଠିତ ସମସ୍ତ ପରୀକ୍ଷାରେ ଜଣେ ପରୀକ୍ଷାର୍ଥୀ ପରିଶିଷ୍ଟ ଅନ୍ତର୍ଗତ ଯେ କୌଣସି ଭାଷାକୁ ତାହାର ଉତ୍ତର ଦେବାର ମାଧ୍ୟମ ଭାବେ ବ୍ୟବହାର କରିପାରିବ । Official Languages Resolution, 1968, para. 4. 

ସମ୍ବିଧାନ ପ୍ରଣୟନ ବେଳେ ମାତ୍ର ୧୪ଟି ଭାଷା ଏହି ସୂଚିର ଅନ୍ତର୍ଗତ ଥିବା ବେଳେ ପରବର୍ତ୍ତୀ ସମୟରେ ଅନ୍ୟ ଆଠଟି ଭାଷା ଏହି ସୂଚିରେ ସାମିଲ କରାଯାଇଛି ।
ଭାରତୀୟ ସମ୍ବିଧାନର ଧାରା ୩୪୪(କ) ଏବଂ ଧାରା ୩୫୧ ଅନୁଯାୟୀ ଏହାର ଅଷ୍ଟମ ପରିଶିଷ୍ଟ ଅନ୍ତର୍ଗତ ଭାଷାଗୁଡିକର ଅନୁସୂଚୀ ହେଉଛି ଏହିଭଳି :The Constitution of India by P. M. Bakshi

 ଅସମୀୟା
 ବଙ୍ଗଳା
 ବୋଡ଼ୋ
 ଡୋଗ୍ରୀ
 ଗୁଜରାଟୀ
 ହିନ୍ଦୀ
 କନ୍ନଡ
 କାଶ୍ମିରୀ
 କୋଙ୍କଣୀ
 ମୈଥିଳୀ
 ମାଲାୟାଲାମ
 ମଣିପୁରୀ 
 ମରାଠୀ
 ନେପାଳୀ
 ଓଡ଼ିଆ
 ପଞ୍ଜାବୀ
 ସଂସ୍କୃତ
 ସାନ୍ତାଳୀ
 ସିନ୍ଧି
 ତାମିଲ
 ତେଲୁଗୁ
 ଉର୍ଦ୍ଦୁ

ଏହାଛଡା ଭାରତ ସରକାରଙ୍କ ଗୃହ ମନ୍ତ୍ରଣାଳୟର ତଥ୍ୟ ଅନୁସାରେ ନିମ୍ନ ସୂଚୀ ଅନ୍ତର୍ଗତ ଭାଷାସବୁ ସମ୍ବିଧାନର ଅଷ୍ଟମ ପରିଶିଷ୍ଟରେ ସାମିଲ ନିମନ୍ତେ ଦାବୀ ହୋଇଆସୁଛି ।http://mha.nic.in/hindi/sites/upload_files/mhahindi/files/pdf/Eighth_Schedule.pdf 

 ଅଙ୍ଗିକା
 ବଞ୍ଜାରୀ (ଲମ୍ବାଡୀ)
 ବାଜ୍ଜିକା
 ବିଷ୍ଣୁପ୍ରିୟା (ବିଷ୍ଣୁପ୍ରିୟା ମଣିପୁରୀ)
 ଭୋଜପୁରୀ
 ଭୋତୀ
 ଭୋତିଆ
 ବୁନ୍ଦେଲଖଣ୍ଡି
 ଛତିଶଗଡି
 ଢାଟକୀ
 ଭାରତୀୟ ଇଂରାଜୀ
 ଭାରତୀୟ ଫ୍ରେଞ୍ଚ
 ଗରୱାଲୀ
 ଗଣ୍ଡୀ
 ଗୁଜ୍ଜରୀ
 ହରିୟାନବୀ
 ହୋ
 କାଚାଛି
 କାମତାପୁରୀ
 କାର୍ବୀ
 ଖାସି
 କୋଦାବା
 କୋକ ବାରାକ
 ପାହାଡି
 କୁରାକ
 କୁରୁମାଳୀ
 ଲେପ୍ଚା
 ଲିମ୍ବୁ
 ଲୁଶାଇ
 ମଗହୀ
 ମୁନ୍ଦାରୀ
 ନାଗପୁରୀ
 ନିକୋବରେସି
 ହିମାଚଳୀ
 ପାଲୀ
 ରାଜସ୍ଥାନୀ
 କୋଶଳୀ ବା ସମ୍ବଲପୁରୀ
 ସୌରସେନୀ
 ଶିରାଇକି
 ତେନ୍ତିଡି
 ଟୁଲୁ

 ଆହୁରି ଦେଖନ୍ତୁ 
ଆଧାର

 ବାହାର ଆଧାର 
 Original Unamended version of the Constitution of India
 Ministry of Law and Justice of India – The Constitution of India Page
 Constitution of India as of 29 July 2008
 Constitutional predilections

ଶ୍ରେଣୀ:ଭାରତ
ଶ୍ରେଣୀ:ଭାରତୀୟ ସମ୍ବିଧାନ
ପାଟେଲା ଅସ୍ଥି ଭଗ୍ନ

ପାଟେଲା ଅସ୍ଥି ଭଗ୍ନ ‌(ଇଂରାଜୀ ଭାଷାରେ patella fracture) କୁହାଯାଏ ଯେତେବେଳେ ଆଣ୍ଟୁ ସମ୍ମୁଖସ୍ଥ ପାଟେଲା (kneecap) ହାଡ଼ ଭାଙ୍ଗିଯାଏ (break) । ଏଥିରେ ଯନ୍ତ୍ରଣା ଓ ଫୁଲା (swollen) ଓ ବ୍ରୁଇସିଙ୍ଗ ଆଦି ଲକ୍ଷଣ ଦେଖାଯାଏ ।  ରୋଗୀ ଚାଲିବାକୁ ଅକ୍ଷମ ହୁଏ । ଟିବିଆ (tibia), ଫିମର (femur), ବା ଆଣ୍ଠୁ ଲିଗାମେଣ୍ଟ (knee ligaments ଇତ୍ୟାଦି  ଆଘାତପ୍ରାପ୍ତ ହୋଇପାରେ । 

ପାଟେଲା ଉପରେ ସିଧା ସଳଖ ଆଘାତ ଲାଗିଲେ ଏହି ଭଙ୍ଗା ହୁଏ; ଆଣ୍ଠୁ (knee) ଉପରେ ସିଧା ମାଡ଼ ବା ପଡ଼ିଗଲେ ଏହା ହୁଏ । କ୍ୱଚିତ କ୍ୱାଡ୍ରିସେପସ ମାଂସପେଶୀ ଅତ୍ୟଧିକ ସଙ୍କୁଚିତ ହେଲେ ପାଟେଲା ଭାଙ୍ଗିଯାଏ । ଲକ୍ଷଣ ଅନୁସାରେ ସନ୍ଦେହ କଲାପରେ ଏକ୍ସ-ରେ (X-rays) ସାହାଯ୍ୟରେ ନିଶ୍ଚିତ କରାଯାଏ । ପିଲା ରୋଗୀଙ୍କର ଏମଆରଆଇ (MRI) ଆବଶ୍ୟକ ହୋଇପାରେ । 

ଭଙ୍ଗା ଅବସ୍ଥାକୁ ବିଚାରକୁ ନେଇ ଅପରେଶନ ବା ଅଣଅପରେଶନ ଚିକିତ୍ସା କରାଯାଏ । ଭଗ୍ନ ଅସ୍ଥି ବିସ୍ଥାପିତ ନହୋଇଥଲେ ପ୍ଲାସ୍ଟର (cast) ଚିକିତ୍ସା କରାଯାଇପାରେ । ସାମାନ୍ୟ ଅସ୍ଥି ବିସ୍ଥାପିତ ହୋଇ ରୋଗୀ ସାହାଯ୍ୟ ବିନା ଗୋଡ଼ ସିଧା କରିପାରୁଥିଲେ ପ୍ଲାସ୍ଟର କରାଯାଇପାରେ । ପ୍ରଥମ ୩ ସପ୍ତାହ ଆଣ୍ଠୁ ସିଧା ରଖି ପ୍ଲାସ୍ଟର କରାଯାଏ ଓ ପରେ କ୍ରମାନୁସାରେ ଅଳ୍ପ ଅଳ୍ପ କରି ବଙ୍କା ଅବସ୍ଥାରେ ପ୍ଲାସ୍ଟର କରାଯାଏ ।  ଏହା ବ୍ୟତୀତ ଅନ୍ୟ ଧରଣର ପାଟେଲା ଭଙ୍ଗା ନିମନ୍ତେ ଅପରେଶନ ଆବଶ୍ୟକ ହୁଏ ।
 

ସମୁଦାୟ ହାଡ଼ ଭଙ୍ଗାର ୧% କେବଳ ପାଟେଲା ଭଙ୍ଗା ହୁଏ । ପୁରୁଷମାନଙ୍କର ଏହି ଭଙ୍ଗା ମହିଳାଙ୍କ ଅପେକ୍ଷା ଅଧିକ ହୁଏ । ମଧ୍ୟ ବୟସରେ ପାଟେଲା ଅଧିକ ଭାଙ୍ଗେ ।  ଚିକିତ୍ସାର ଫଳାଫଳ ପ୍ରାୟ ଉତ୍ତମ ରହେ । 
 
 ଆଧାର 

ବାହ୍ୟ ଲିଙ୍କ

ଶ୍ରେଣୀ:ଚିକିତ୍ସା ବିଜ୍ଞାନ